दुनिया का सबसे बड़ा 600 टन वजनी कार्गो जेट 'एंटोनोवएन-225 मिरिया' अपनी कमर्शियल फ्लाइट के लिए कल कीव से रवाना हुआ । दरअसल यह कार्गो प्लेन ऑस्ट्रेलिया की एक माइनिंग कंपनी के लिए 117 टन वजनी इलेक्ट्रिक जनरेटर लेकर जा रहा है जो अगले रविवार को ऑस्ट्रेलिया के पर्थ में लैंड करेगा । इसे देखने के लिए पर्थ एयरपोर्ट पर करीब 50 हजार लोग पहुंच सकते हैं । कीव से पर्थ तक जाने के दौरान भारी वजन होने के कारण प्लेन तुर्कमेनिस्तान, भारत और मलेशिया में रुककर ईंधन भरेगा ।